Diari Oficial de la Generalitat Valenciana


Sumari del DOGV 2275, del 26-05-1994 (1994/831537)

DECRET 89/1994, de 10 de maig, del Govern Valencià, pel qual es prohibeix la venda de l'alga Caulerpa taxifolia.
----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/05/10/89/dof/vci/html**

### Dades del document

Número de DOGV
:   2275

Data del DOGV
:   26-05-1994

Secció del DOGV
:   DISPOSICIONS GENERALS

Número del document
:   1994/831537


Data del document
:   10-05-1994

Organisme emissor
:   Conselleria d'Indústria, Comerç i Turisme

Tipus de document
:   Decret

DECRET 89/1994, de 10 de maig, del Govern Valencià, pel qual es prohibeix la venda de l'alga Caulerpa taxifolia. [94/3464]  
L'alga Caulerpa taxifolia, originària dels països del tròpic, pot ocasionar un greu perill per al medi si és introduïda a l'ecosistema marí, atesa la seua rapidesa de creixement, amb la consegüent destrucció de la flora i la fauna autòctones, ja que entra en competència amb les algues i fanerògames marines pròpies de la nostra mar. En prevenció d'aquest perill, es considera indispensable disposar els mitjans per evitar la introducció de l'alga a la Comunitat Valenciana, fet pel qual cal prohibir-ne la venda, ja que s'ha observat que es comercialitza en alguns establiments dedicats a la venda de plantes i animals domèstics.  
Segons la Llei Orgànica 5/1982, d'1 de juliol, que estableix la plena autonomia de la Generalitat Valenciana i que li atorga la facultat de dictar normes addicionals de protecció del medi ambient i la competència exclusiva en matèria de comerç, d'acord amb les bases de l'ordenació de les activitats econòmiques generals.  
A proposta dels consellers d'Indústria, Comerç i Turisme, Agricultura, Pesca i Alimentació, Sanitat i Consum i Medi Ambient, i amb la prèvia deliberació del Govern Valencià, en la reunió del 10 de maig de 1994,  
DECRETE:  
Article primer  
S'estableix, dins de l'àmbit territorial de la Comunitat Valenciana, la prohibició d'introduir l'alga Caulerpa taxifolia a establiments o a aigües del litoral de la Comunitat Valenciana, com també la comercialització, distribució i venda.  
Article segon  
L'incompliment d'aquesta disposició constitueix una infracció administrativa i pot sancionar-se d'acord amb el que estableix la Llei 8/1986, de 29 de desembre, d'Ordenació del Comerç i les Superfícies Comercials, i la normativa que la desenvolupa, la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers, i el Decret 132/1989, de 16 d'agost, del Govern Valencià, en el qual es regulen les infraccions, el procediment i la competència aplicadora de sancions en matèria de defensa dels consumidors i usuaris, i la legislació vigent que hi siga d'aplicació.  
Article tercer  
La Conselleria de Medi Ambient vigilarà i controlarà el compliment d'aquesta norma, la inobservança de la qual serà sancionada per la conselleria competent en la matèria.  
DISPOSICIONS FINALS  
Primera  
S'autoritza el conseller de Medi Ambient per a dictar les disposicions necessàries per al desenvolupament, l'eficàcia i el compliment d'aquest decret.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 10 de maig de 1994  
El president de la Generalitat Valenciana,  
JOAN LERMA I BLASCO  
El conseller d'Indústria, Comerç i Turisme,  
MARTÍN SEVILLA JIMÉNEZ  
El conseller d'Agricultura, Pesca i Alimentació,   
JOSEP MARIA COLL COMIN  
El conseller de Sanitat i Consum,  
JOAQUÍN COLOMER SALA  
El Conseller de Medi Ambient   
EMÈRIT BONO I MARTÍNEZ


Còpia Permalink ELI